Title: Tema 5. Internet de les coses (4,5 hores)
Course: Descobreix la Indústria 4.0

INTERNET DE LES COSES (IoT)

Internet de les coses, popularment conegut com IoT (Internet Of Things) és el nom que donem al concepte en el qual les màquines i els objectes quotidians es connecten a través d'Internet. L'objectiu és que totes les coses estiguin comunicades entre elles per tal d'obtenir informació amb la que prendre decisions i fer que els dispositius siguin més intel·ligents i independents. L'IoT permet que els ordinadors interactuïn amb elements de la vida real i guanyin independència dels éssers humans, deixant-nos a nosaltres al comandament del que realment és important

Per entendre què és aquest concepte, podríem imaginar els nostres electrodomèstics o productes d'una tenda, connectats a internet, el que facilitaria per exemple, la millora dels electrodomèstics que comencen a fallar abans de que es trenquin (d'acord amb uns paràmetres estudiats que gràcies a la seva connexió a internet serien analitzats i tractats a temps), o en el cas dels productes d'una tenda, es podria saber quan s'acabaran, de forma més ràpida i àgil, independentment de la mà humana.

L'aplicació de l'IoT és infinita però en aquest tema ens centrarem amb tres camps que ens són molt propers, el IoT aplicat a l'habitatge al que anomenarem Domòtica, aplicat a les ciutats per fer-les més habitables i eficients energèticament en el terme anomenat Smart City i el lloc on es va començar a utilitzar l'IoT que és a la indústria on s'ha produït l'anomenada revolució 4.0. En aquest cas la sessió s'ha anomenat M2M terme que indica la connexió entre les màquines.

Materials de consulta i estudi

Sessió 5.1 Domòtica

Sessió 5.2 Smart City

Sessió 5.3 M2M Machine to Machine

Activitats d'avaluació contínua